Paul var sønn av infanterikaptein Simon Olaus Wolff Michelet (1840–1882) og Petronelle Maren Olava Wiel (født 1850). Faren var også ivrig rytter. De var bosatt på Fjellstuen i Asak utenfor Halden, men faren døde da hesteekvipasjen med familie kolliderte på vei heim fra en familiemiddag, da Paul var kun to år gammel. I 1912 giftet Paul seg med Helga Young Michelet (født 1890), som var datter av høyesterettadvokat Christian Fredrik Michelet (1863–1927). Helga og Paul hadde felles opphav i Christian Fredrik Michelet (1792–1874) som kom fra Fyresdal. Senere skilte Paul seg og i 1935 ektet han Augusta Birkeland Bachke (1909–1994). ''Se Michelet for mer om slekten.